Domstolens Dom (Første Afdeling) af 20. juni 1996. - VOBIS Microcomputer AG mod Oberfinanzdirektion München. - Anmodning om præjudiciel afgørelse: Bundesfinanzhof - Tyskland. - Fælles toldtarif - Toldpositioner - 'Basismodul' beregnet til brug ved bygning af en færdig databehandlingsmaskine - Tarifering i den kombinerede nomenklatur. - Sag C-121/95.



Samling af Afgørelser 1996 side I-03047



Sammendrag

Parter

Dommens præmisser

Afgørelse om sagsomkostninger

Afgørelse



Nøgleord

++++

Faelles toldtarif ° toldpositioner ° 'basismodul' beregnet til brug ved bygning af en faerdig databehandlingsmaskine, i det vaesentlige bestaaende af et kabinet med to diskette-drev ° tarifering i den kombinerede nomenklaturs underposition 8471 93 59

Sammendrag

Den kombinerede nomenklatur til den faelles toldtarif, saaledes som den fremgaar af bilagene til forordning nr. 2505/92 om aendring af bilag I og II til forordning nr. 2658/87 skal fortolkes saaledes, at et basismodul, som er beregnet til brug ved bygning af en faerdig databehandlingsmaskine, og som i det vaesentlige bestaar af et kabinet med to diskette-drev, i henhold til punkt 3 b) i de almindelige tariferingsbestemmelser vedroerende den kombinerede nomenklatur til den faelles toldtarif skal tariferes i underposition 8471 93 59 som en "lagerenhed" paa grund af de indbyggede drev. Dette foelger af, at de to diskette-drev, der er karaktergivende for et saadant modul beregnet til automatisk databehandling, skal tariferes i denne underposition paa grund af deres art.

.

Parter

I sag C-121/95,

angaaende en anmodning, som Bundesfinanzhof i medfoer af EF-traktatens artikel 177 har indgivet til Domstolen for i den for naevnte ret verserende sag,

VOBIS Microcomputer AG

mod

Oberfinanzdirektion Muenchen,

at opnaa en praejudiciel afgoerelse vedroerende fortolkningen af den kombinerede nomenklatur til den faelles toldtarif, saaledes som den fremgaar af bilagene til Kommissionens forordning (EOEF) nr. 2505/92 af 14. juli 1992 om aendring af bilag I og II til Raadets forordning (EOEF) nr. 2658/87 om told- og statistiknomenklaturen og den faelles toldtarif (EFT L 267, s. 1),

har

DOMSTOLEN (Foerste Afdeling)

sammensat af afdelingsformanden, D.A.O. Edward (refererende dommer), og dommerne P. Jann og L. Sevón,

generaladvokat: C.O. Lenz

justitssekretaer: R. Grass,

efter at der er indgivet skriftlige indlaeg af:

° VOBIS Microcomputer AG ved Steuerberater Helmut Columbus, Handorf

° Kommissionen for De Europaeiske Faellesskaber ved Claudia Schmidt, Kommissionens Juridiske Tjeneste, som befuldmaegtiget, bistaaet af advokat Hans-Juergen Rabe, Hamburg,

paa grundlag af den refererende dommers rapport,

og efter at generaladvokaten har fremsat forslag til afgoerelse den 12. marts 1996,

afsagt foelgende

Dom

Dommens præmisser

1 Ved kendelse af 16. marts 1995, indgaaet til Domstolen den 10. april 1995, har Bundesfinanzhof i medfoer af EF-traktatens artikel 177 forelagt to praejudicielle spoergsmaal vedroerende fortolkningen af den kombinerede nomenklatur til den faelles toldtarif, saaledes som den fremgaar af bilagene til Kommissionens forordning (EOEF) nr. 2505/92 af 14. juli 1992 om aendring af bilag I og II til Raadets forordning (EOEF) nr. 2658/87 om told- og statistiknomenklaturen og den faelles toldtarif (EFT L 267, s. 1).

2 Spoergsmaalene er blevet rejst under en retssag mellem VOBIS Microcomputer AG (herefter "VOBIS") og Oberfinanzdirektion Muenchen om tariferingen af et "computerkabinet med indbyggede floppy-drev (kompakt)". Der er tale om et basismodul (ca. 27 x 41 x 15 cm; vaegt ca. 8,1 kg) til den digitale bearbejdningsenhed i en automatisk databehandlingsmaskine. Modulet bestaar af en stroemforsyningsenhed, to diskette-drev samt tilslutningskabler i et metalkabinet med display- og betjeningsenheder (herefter "basismodulet").

3 Underposition 8473 30 90 i den kombinerede nomenklatur til tariffen har foelgende ordlyd:

"8473 Dele og tilbehoer ... som udelukkende eller hovedsagelig anvendes til maskiner og apparater henhoerende pos. 8469-8472:

...

8473 30 Dele og tilbehoer til maskiner henhoerende under pos. 8471:

...

8473 30 90 Andre varer".

4 Herudover har underposition 8471 93 59, der indgaar i kapitel 84 i afsnit XVI i den kombinerede nomenklatur, foelgende ordlyd:

"8471 Automatiske databehandlingsmaskiner og enheder dertil; magnetiske og optiske laesere, maskiner til overfoersel af data til datamedier i kodet form samt maskiner til bearbejdning af saadanne data, ikke andetsteds tariferet:

...

8471 93 ° ° Lagerenheder, ogsaa selv om de foreligger sammen med de oevrige dele af et anlaeg:

...

8471 93 40 ° ° ° ° ° Pladelagerenheder:

...

8471 93 59 ° ° ° ° ° ° I andre tilfaelde".

5 Bestemmelse 5 til kapitel 84 i den kombinerede nomenklatur lyder:

"5. A. Som 'automatiske databehandlingsmaskiner' henhoerende under pos. 8471 betragtes:

a) digitalmaskiner, som:

1) kan lagre et eller flere behandlingsprogrammer samt mindst de data, der umiddelbart er noedvendige for udfoerelsen af programmerne;

2) frit kan programmeres i overensstemmelse med brugernes krav;

3) kan udfoere aritmetiske regneoperationer, som er fastsat af brugeren;

4) uden menneskelig indgriben kan udfoere et behandlingsprogram, som de skal kunne aendre ved logisk beslutning under koerslen;

...

B. Automatiske databehandlingsmaskiner kan foreligge som anlaeg bestaaende af et varierende antal enheder, monteret i selvstaendige kabinetter. En enhed skal anses som en del af det komplette anlaeg, saafremt den opfylder alle de foelgende betingelser:

a) Den kan tilsluttes centralenheden enten direkte eller gennem en eller flere andre enheder, og

b) den er specielt konstrueret som en del til et saadant anlaeg; den skal saaledes isaer (bortset fra stroemforsyningsenheder) kunne modtage eller levere data i en form (kode eller signaler), som kan anvendes af anlaegget.

Saafremt saadanne enheder foreligger saerskilt, tariferes de ogsaa i pos. 8471.

Pos. 8471 omfatter ikke maskiner, der er sammenbygget eller forbundet med en automatisk databehandlingsmaskine, men som udfoerer deres egen selvstaendige arbejdsfunktion. Disse maskiner skal tariferes i positionen for den paagaeldende arbejdsfunktion, eller, hvis en saadan position ikke findes, i en relevant opsamlingsposition."

6 Endelig hedder det i de almindelige tariferingsbestemmelser vedroerende den kombinerede nomenklatur:

"...

3. Saafremt varer ved anvendelse af ovennaevnte punkt 2 b) eller af andre aarsager kan henfoeres under to eller flere positioner, afgoeres tariferingen efter foelgende regler:

a) Den position, der har den mest specificerede varebeskrivelse, skal foretraekkes for positioner med en mere almindelig varebeskrivelse. Saafremt to eller flere positioner hver for sig kun naevner en del af de materialer, som indgaar i blandinger eller sammensatte varer, eller en del af varer i saet til detailsalg, betragtes disse positioner som lige specificerede for disse varer, selv om en af dem giver en mere fuldstaendig eller praecis beskrivelse af varerne.

b) Naar den foran under a) naevnte regel ikke kan anvendes ved tariferingen af blandinger eller sammensatte varer, bestaaende af forskellige materialer eller forskellige bestanddele, eller af varer i saet til detailsalg, tariferes de paagaeldende varer, som om de bestod af det materiale eller den bestanddel, der er karaktergivende, for saa vidt udoevelsen af et skoen herover forekommer mulig."

7 VOBIS, som er et tysk selskab, har indfoert basismodulet til Tyskland; selskabet har forsynet dette med yderligere elementer med henblik paa at fremstille en digital databehandlingsmaskine.

8 Den 13. januar 1993 udstedte Oberfinanzdirektion Muenchen en bindende tariferingsoplysning, hvori basismodulet blev tariferet i underposition 8473 30 90 i den kombinerede nomenklatur til den faelles toldtarif.

9 Efter forgaeves administrativ paaklage af denne tarifering anlagde VOBIS sag ved Finanzgericht. VOBIS anfoerte, at basismodulet som en "lagerenhed" skulle henfoeres under underposition 8471 93 59, da modulet, selv om det er en del af et kompaktanlaeg, opfylder de betingelser til en "enhed", som er fastlagt i bestemmelse 5 B til kapitel 84 i den kombinerede nomenklatur.

10 Finanzgericht frifandt Oberfinanzdirektion Muenchen dels med den begrundelse, at basismodulet skulle tariferes som en "del" af en endnu ikke faerdigbygget databehandlingsmaskine og ikke som en hoejtudstyret drev-enhed, dels med den begrundelse, at der foerst og fremmest var tale om et kabinet, hvori der allerede indgik dele af en computer. VOBIS har ivaerksat revisionsanke til proevelse af denne afgoerelse ved Bundesfinanzhof.

11 Bundesfinanzhof fandt, at sagen rejste spoergsmaal om fortolkning af faellesskabsretten, og har derfor forelagt Domstolen foelgende praejudicielle spoergsmaal:

"1) Skal den faelles toldtarif ° kombineret nomenklatur 1993 ° umiddelbart eller under anvendelse af punkt 3 b) i de almindelige tariferingsbestemmelser, fortolkes saaledes, at et 'basismodul' , som er beregnet til brug ved bygning af en faerdig databehandlingsmaskine, og som i det vaesentlige bestaar af et kabinet med to diskette-drev (som naermere beskrevet i praemisserne), skal tariferes i underposition 8471 93 59 som en 'lagerenhed' paa grund af de indbyggede drev?

2) Saafremt spoergsmaal 1) besvares benaegtende:

Skal den faelles toldtarif fortolkes saaledes, at en vare af den ovenfor omtalte art skal tariferes i underposition 8473 30 90 som en 'del' (af en databehandlingsmaskine)?"

12 Med det foerste spoergsmaal oensker Bundesfinanzhof i det vaesentlige oplyst, om den kombinerede nomenklatur til den faelles toldtarif, saaledes som den fremgaar af bilagene til forordning nr. 2505/92 om aendring af bilag I og II til forordning nr. 2658/87 skal fortolkes saaledes, at et basismodul, som er beregnet til brug ved bygning af en faerdig databehandlingsmaskine, og som i det vaesentlige bestaar af et kabinet med to diskette-drev, skal tariferes i underposition 8471 93 59 som en "lagerenhed" paa grund af de indbyggede drev.

13 Efter fast retspraksis foelger det saavel af retssikkerheds- som kontroltekniske hensyn, at det afgoerende kriterium ved tarifering af varer normalt er disses objektive karakteristika og egenskaber, som beskrevet i den enkelte position i den faelles toldtarif og de supplerende bestemmelser til dennes afsnit og kapitler. Med henblik paa fortolkningen af den faelles toldtarif udgoer saavel de bestemmelser, der indleder kapitlerne i den faelles toldtarif, som Toldsamarbejdsraadets forklarende bemaerkninger vigtige hjaelpemidler til at sikre en ensartet anvendelse af toldtariffen, hvorfor de kan betragtes som gyldige midler til fortolkning af toldtariffen (jf. dom af 17.10.1995, forenede sager C-59/94 og C-64/94, Pardo & Fils og Camicas, Sml. I, s. 3159, praemis 10).

14 I den foreliggende sag fremgaar det af ordlyden af pos. 8471, at denne omfatter automatiske databehandlingsmaskiner og enheder dertil. Ved enheder henhoerende under underposition 8471 93 forstaas bl.a. lagerenheder, ogsaa selv om de foreligger sammen med de oevrige dele af et anlaeg. I de foelgende underpositioner opregnes de forskellige typer af lagerenheder, herunder pladelagerenheder, baade naar de er optiske og "i andre tilfaelde".

15 Af sagens akter fremgaar, at basismodulet ikke indeholder saadanne dele, at det kan fungere som centralenhed. Dette er det karakteristiske kendetegn ved de automatiske databehandlingsmaskiner, som er omfattet af pos. 8471, saaledes som defineret i bestemmelse 5 A til kapitel 84 i den kombinerede nomenklatur. Heraf foelger, at basismodulet ikke skal tariferes som en komplet eller ukomplet automatisk databehandlingsmaskine, som omhandlet i denne position.

16 Spoergsmaalet er dernaest, om basismodulet opfylder betingelserne for at blive anset for en "enhed", saaledes som defineret i bestemmelse 5 B til kapitel 84 i den kombinerede nomenklatur. Af ordlyden af denne bestemmelse fremgaar, at en enhed skal anses for en del af et komplet automatisk databehandlingsanlaeg, naar den opfylder to betingelser: Dels skal den kunne tilsluttes centralenheden enten direkte eller gennem en eller flere andre enheder, dels skal den vaere specielt konstrueret som en del til et saadant anlaeg.

17 Det basismodul, som er omhandlet i hovedsagen, opfylder ikke disse betingelser. Basismodulet skal ikke tilsluttes nogen centralenhed; der skal derimod indbygges en centralenhed i basismodulet.

18 Imidlertid er det ubestridt, at de diskette-drev, som indgaar i modulerne, isoleret set ville blive betragtet som pladelagerenheder, og da de ikke er optiske, henhoerer de under underposition 8471 93 59 med betegnelsen "Pladelagerenheder: I andre tilfaelde". Det er ligeledes ubestridt, at hver del af basismodulet, f.eks. stroemforsyningsenheden, isoleret set skal tariferes i underposition 8471 99 90 med betegnelsen "Andre varer: Andre varer" eller i underpositionen 8473 30 90 med betegnelsen "Dele og tilbehoer til maskiner henhoerende under pos. 8471: Andre varer".

19 Naar varen, som i den foreliggende sag, skal tariferes i to positioner, og punkt 3 a) i de almindelige tariferingsbestemmelser ikke finder anvendelse, foreskriver punkt 3 b) i de almindelige tariferingsbestemmelser, at tariferingen af sammensatte varer, bestaaende af forskellige bestanddele, afhaenger af det materiale eller den bestanddel, der er karaktergivende.

20 Bemaerkning nr. 9 til punkt 3 b) i de forklarende bemaerkninger til det harmoniserede system underbygger, at denne regel finder anvendelse i den foreliggende sag. Selv om de dele, som modulet er sammensat af, kan adskilles, opfylder dette som en sammensat vare bestaaende af forskellige bestanddele betingelserne i naevnte punkt. Disse dele er saaledes afpasset til hinanden og supplerer hinanden indbyrdes, og tilsammen udgoer de en helhed, som almindeligvis ikke vil kunne saelges som saerskilte dele.

21 Derfor boer det karaktergivende ved basismodulet undersoeges naermere. Ifoelge forklarende bemaerkning nr. 8 til punkt 3 b), kan den karaktergivende faktor f.eks. bestemmes af materialets eller bestanddelens art, omfang, maengde, vaegt eller vaerdi, eller af den betydning, som et af materialerne har for varens anvendelse.

22 Som generaladvokaten har anfoert i punkt 14 i forslaget til afgoerelse, er det kun vaerdien og betydningen af materialerne for varens anvendelse, der er relevante i naervaerende sag.

23 Da basismodulet er beregnet til automatisk databehandling, maa det fastslaas, at de to diskette-drev er karaktergivende for modulet, og at metalkabinettet, display- og betjeningsenhederne, stroemforsyningsenheden og tilslutningskabler kun har sekundaer betydning.

24 Heraf foelger, at basismodulet skal tariferes i underposition 8471 93 59 paa samme maade som de to diskette-drev.

25 Det foerste spoergsmaal skal derfor besvares med, at den kombinerede nomenklatur til den faelles toldtarif, saaledes som den fremgaar af bilagene til forordning nr. 2505/92 om aendring af bilag I og II til forordning nr. 2658/87 skal fortolkes saaledes, at et basismodul, som er beregnet til brug ved bygning af en faerdig databehandlingsmaskine, og som i det vaesentlige bestaar af et kabinet med to diskette-drev, i henhold til punkt 3 b) i de almindelige tariferingsbestemmelser vedroerende den kombinerede nomenklatur til den faelles toldtarif, skal tariferes i underposition 8471 93 59 som en "lagerenhed" paa grund af de indbyggede drev.

26 Under hensyn til besvarelsen af det foerste spoergsmaal er det ufornoedent at besvare det andet spoergsmaal.

Afgørelse om sagsomkostninger

Sagens omkostninger

27 De udgifter, der er afholdt af Kommissionen for De Europaeiske Faellesskaber, som har afgivet indlaeg for Domstolen, kan ikke erstattes. Da sagens behandling i forhold til hovedsagens parter udgoer et led i den sag, der verserer for den nationale ret, tilkommer det denne at traeffe afgoerelse om sagens omkostninger.

Afgørelse

Paa grundlag af disse praemisser

kender

DOMSTOLEN (Foerste Afdeling)

vedroerende de spoergsmaal, der er forelagt af Bundesfinanzhof ved kendelse af 16. marts 1995, for ret:

Den kombinerede nomenklatur til den faelles toldtarif, saaledes som den fremgaar af bilagene til Kommissionens forordning (EOEF) nr. 2505/92 af 14. juli 1992 om aendring af bilag I og II til Raadets forordning (EOEF) nr. 2658/87 om told- og statistiknomenklaturen og den faelles toldtarif skal fortolkes saaledes, at et basismodul, som er beregnet til brug ved bygning af en faerdig databehandlingsmaskine, og som i det vaesentlige bestaar af et kabinet med to diskette-drev, i henhold til punkt 3 b) i de almindelige tariferingsbestemmelser vedroerende den kombinerede nomenklatur til den faelles toldtarif, skal tariferes i underposition 8471 93 59 som en "lagerenhed" paa grund af de indbyggede drev.